Шеф руске дипломатије Сергеј Лавров је након изненадне Чуркинове смрти подсетио јавност: "Ишли смо кроз живот заједно, један поред другог, у пролеће 1990. године истовремено је именован за помоћника министра, ја сам био задужен за УН, а он за Балкан, постао је истовремено и специјални представник руског председника за управљање кризама у бившој Југославији.” Шеф руске дипломатије је подсетио на почетка њихове заједничке каријере и изнео је примере тешкоћа у којима се Чуркин борио за објективност. „Фебруар 1994. године провели смо заједно, бавећи се сукобом у Босни и Херцеговини, тражили смо објективну истрагу одговорних стручњака УН о експлозији на сарајевској пијаци Маркале. Одговорнст за тај догађај неосновано је тада сваљена на сарајевске Србе који су онда били изложени свакодневној ватри снајпериста. Чуркин је истраживао тај инцидент на сарајевској пијаци Маркале, где су муслиманске снаге својим минама убиле грађане Сарајева. У Сарајеву, где су тада свакодневно тукли снајпери, он је дочекао свој 42. рођендан и добио је резултате које је тражио.” (Подсетимо, у том првом масакру на Маркалама је убијено 68 људи, а рањено 144). „Виталиј Чуркин је преминуо на борбеном положају када је до његовог 65. рођендана остало свега неколико сати по московском времену,” написао је Лавров.